Napraforgó Egészségház - Bach-virágterápia
Ön itt van: Módszereim Bach-virágterápia
A test és a lélek szoros kölcsönhatásban áll egymással. Ma már számtalan betegség nem az alultápláltság és a rossz higiéniás viszonyok miatt alakul ki, sokkal inkább az érzelmi problémák hatására. Bánat, félelem, aggódás, harag, túlzott ambíció, féltékenység, mind-mind traumatikus tényező. Köztudomású, hogy a stressz gyengíti az immunrendszert és ezáltal betegségek kialakulásához vezet.
A módszert 80 évvel ezelőtt egy angol homeopátiás orvos, Dr. Edward Bach dolgozta ki és terjesztette el, azóta világszerte elfogadott és elismert természetes gyógymóddá vált. A fizikai tünetek mögött mindig a lélek harmóniájának zavara áll. Ha ezt a zavart sikerül megszüntetni, a fizikai tünetek sem térnek vissza. A Bach-virágterápiának fontos szerepe lehet tehát a különböző betegségek pl. bőrpanaszok, különböző allergiák, emésztési zavarok, vérnyomásproblémák, daganatos betegségek, fejfájás, kimerültség, szenvedélybetegségek kiegészítő kezelésében.
Krónikus, hosszabb ideje tartó betegségek, illetve lelkiállapotok, alkati problémák esetén a kezelés több hónapot is igénybe vehet, míg akut esetekben, rendszerint néhány hétig tart.